text: 98-årig mindedes genforeningen
  10 juli 2010 kl. 09.32
  Anna Jessen fra Christiansfeld var blot 8-år gammel da hun så Kong Christian ride over grænsen i 1920. I dag var hun med ved 90-årsfesten i Christiansfeld.
  Der var stor fest i Christiansfeld i dag, da man fejrede 90-året for genforeningen.
  Grev Ingolv og Grevinde Sussie var gæster ved den store højtidlighed i dag og Indenrigsminister Bertel Haarder holdt talen.
  En af de få nulevende, der oplevede Kongen ride over græsen på sin hvide hest var 98-årige Anna Jessen. Hun husker stadig det historiske øjeblik.
  - Jeg husker de sønderjyske piger, der stod ved æresporten i nationaldragter, siger Anna Jessen.
  Ellers var dagen præget af mange forskellige højtidligheder. Således spillede hele to militære orkestre i Christiansfeld og der var friluftsgudtjeneste på genforeningspladsen.
  